
ABSTRACT

În luna februarie 1991, Organizaţia Naţiunilor Unite a stabilit ca ziua de 1 octombrie să fie dedicată persoanelor în vârstă (Ziua internaţională a persoanelor vârstnice), iar la data de 16 decembrie 1991, Adunarea Generală a ONU a adoptat Rezoluţia nr.46/1991 cu titlul Principiile Naţiunilor Unite pentru persoanele în vârstă destinate a le permite să trăiască mai bine în anii câştigaţi.
 

Principiile consacrate de ONU sunt: independenţa şi accesul la hrană, locuinţă, îngrijirea sănătăţii, surse de venituri, medii sigure etc; participarea în mod activ la societatea civilă, la definirea şi aplicarea politicilor de resort şi la fructificarea posibilităţilor de a aduce servicii societăţii; dreptul la protecţie din partea familiei şi a colectivităţii, de acces la servicii sociale şi juridice, la readaptare şi stimulare socială şi mentală; dreptul la dezvoltare individuală, de acces la resursele societăţii pe plan educativ, spiritual, cultural; dreptul la demnitate şi securitate, la un tratament nediscriminatoriu.

AUSTRIA

Aspecte generale
Creşterea demografică şi a speranţei de viaţă conduc la creşterea numărului bătrânilor sau celor cu dizabilitaţi care au nevoie de îngrijire continuă, ajungând la mai mult de 430.000 persoane, ceea ce înseamnă 5% din populaţie. 
Potrivit prevederilor constituţionale (Bundes-Verfassungsgesetz, B-VG
), competenţele în cadrul sistemului social şi de sănătate austriac sunt divizate, între nivelul federal şi cel al landurilor. 

Atât sectorul de sănătate şi îngrijiri sociale (spitale, sanatorii, case de bătrâni etc), cât şi serviciile sociale pentru îngrijiri la domiciliu sunt subiectul principal al legislaţiei şi administraţiei land-urilor. Parlamentele land-urilor sunt abilitate a da legi în acord cu legea federală de bază, daca aceasta există. Guvernele land-urilor şi departamentele specializate sunt însărcinate cu transpunerea în practică a acestei legislaţii. Cu respectarea cadrului legislativ general, fiecare dintre cele nouă land-uri a elaborat şi transpus în practică propria legislaţie de asistenţă socială (Sozialhilfegesetze). Principalii furnizori de servicii de asistenţă socială sunt land-urile, muncipalităţile, organizaţiile sociale (Sozialhilfeverbände) şi fondurile sociale (Sozialfonds). În Burgerland şi Austria Inferioară, doar land-ul furnizează servicii sociale, inclusiv servicii de îngrijire de lungă durată. În Stiria şi Carintia, unele aspecte ale îngrijirii de lungă durată au fost delegate unor organizaţii sau municipalităţilor. În Tirol şi Voralberg, responsabilităţile sunt partajate cu organizaţiile sociale şi cu fondurile sociale. 

Nivelului federal îi corespunde doar sarcina legislaţiei elementare în domeniu (Art.12(1) B-VG)
. Ministerul muncii, afacerilor sociale şi protecţiei consumatorilor este principalul responsabil pentru dezvoltarea şi calitatea politicilor de îngrijire pe termen lung. 

Alt actor important la nivel federal care se ocupă de dezvoltarea politicilor de asigurare socială pentru îngrijirile pe termen lung este Ministerul Sănătăţii, în principal pentru educarea personalului medical, inclusiv cel care activează în domeniul îngrijirilor profesionale. 
Legislaţie
Acordul între statul federal şi provincii pentru nevoile de îngrijire ale populaţiei din (Gemeinsame Maßnahmen des Bundes und der Länder für pflegebedürftige Personen)
 din anul 1993, a introdus un suport financiar naţional în acord cu necesităţile fiecărui cetăţean austriac. Potrivit art.5, provinciile sunt responsabile pentru asigurarea standardelor minime pentru serviciile instituţionale, semi-insituţionale şi de îngrijiri la domiciliu. 

Asigurarea unor standarde minime pentru îngrijirile de lungă durată se bazează şi pe Legea federală asupra calităţii serviciilor de sănătate (Gesundheitsqualitätsgesetz, GQG)
 din 2004, ca parte a legislaţiei pentru reforma în sănătate din 2005. Potrivit legii, Ministerul sănătăţii are obligaţia de a fundamenta un sistem naţional de asigurări de sănătate în toate ramurile şi sectoarele economice, cu privire directă la calitatea structurilor, proceselor şi veniturilor, precum şi coordonarea necesară a acţiunilor actorilor implicaţi în acest proces.

Prin noua Lege federală pentru îngrijire din 2010 a fost pus în practică un sistem de îngrijire bazat pe o indemnizaţie pe şapte niveluri, independentă de venituri şi active, ca şi fundamentul unui sistem de îngrijire pe termen lung. 

Cele nouă legi ale land-urilor asigură fiecare persoană care nu este inclusă în sistemul privat de asigurare. Potrivit legii, land-urile au obligaţia de a asigura îngrijirea ambulatorie sau la domiciliu a persoanelor vârstnice sau dizabilitate; există cataloage cu oferte şi criterii de calitate pentru serviciile sociale din fiecare land. Obligaţiile land-urilor în această direcţie au la bază reglementările referitoare la ajutorul şi asistenţa socială, îngrijirea la domiciliu, protecţia socială etc. 

Scopul principal al noii legislaţii referitoare la sistemul de îngrijire a fost crearea unui sistem unitar în ceea ce priveşte standardele şi criteriile, formarea, angajarea şi remunerarea îngrijitorilor, promovarea extinderii serviciilor sociale care să permită libertatea de alegere a formei de îngrijire. 

Legea federală cu privire la persoanele vârstnice (Bundes-Seniorengesetz)
 prevede crearea unui Consiliul federal consultativ, care face parte din structura Ministerului muncii, care este abilitat să emită opinii asupra politicilor sociale, măsurilor economice, de sănătate sau culturale care trebuie luate la nivel federal. De asemenea, este abilitat cu elaborarea planurilor pentru îngrijirea pe termen lung a persoanelor vârstnice. În decembrie 2011, Consiliul a adoptat cu unanimitate de voturi un plan federal pentru persoanele vârstnice, bazat pe analiză ştiinţifică şi care constituie acum fundamentul politicilor de îngrjire pe termen lung din Austria. Planul respectă principiile cuprinse în partea a II-a a Proiectului Consiliului European pentru un Instrument pentru drepturile fundamentale ale persoanelor vârstnice. Acesta cuprinde măsuri împotriva discriminării pe motive de vârstă, măsuri pentru a face persoanele vîrstnice mai vizibile pentru piaţa muncii. 

Planul federal pentru persoane vârstnice cuprinde măsuri şi recomandări privitoare la autodeterminare, capacitatea de a acţiona, emanciparea societală şi politică, acţiuni împotriva violenţei, piaţa muncii, relaţii intergeneraţionale şi infrastructură. 

În Austria au fost introduse certificatele naţionale de calitate pentru casele de bătrâni şi de îngrijiri. Acestea se bazează pe un proces unitar şi obiectiv de evaluare a calităţii serviciilor în aceste instituţii, care are drept obiectiv măsurarea şi sporirea calităţii în acest domeniu, gradul de satisfacţie a persoanelor instituţionalizate, cât şi a personalului. 

În Austria, ca şi în Germania, se pune un mare accent pe îngrijirea la domiciliu a persoanelor vârstnice sau a celor cu dizabilităţi, în măsura în care este posibil. Statul oferă variate forme de ajutor pentru familie: ajutoare pentru îngrijitori – Legea federală pentru îngrijiri (Bundespflegegeldgesetz); membrii de familie ai persoanelor care suferă de demenţă sau au nevoie de asistenţă, pe nivelul 3 aşa cum este definit în lege, primesc o sumă cuprinsă între 1200 şi 2200 euro anual; asigurări sociale – Legea pentru asigurări sociale (Sozialversicherungsrecht) - persoanele care au în îngrijire un vârstnic sau bolnav care necesită asistenţă corespunzător cel puţin nivelului 3, aşa cum este definit în lege, pot primi, fără contribuţie, asigurare pentru pensie, pentru perioada cât au avut respectiva persoană în întreţinere. Începând cu anul 2009 sumele pentru aceste asigurări sunt preluate în întregime de către autorităţile competente de la nivel federal; din anul 2002 există posibilitatea, pentru persoanele care au în îngrijire vârstnici sau persoane dizabilitate, de a beneficia de reducerea timpului de muncă sau de timp liber suplimentar, potrivit prevederilor din Legea cu privire la contractele de muncă (Arbeitsvertragsrechts-Anpassungsgesetz -AVRAG).
FRANŢA

Cadrul legal

1) Codul acţiunii sociale şi familiei
;

2) Codul muncii
;

3) Legea no.647/20.07.2001 referitoare la sprijinirea persoanelor vârstince dependente şi alocaţia personalizată pentru autonomie, modificată
;

4) Legea din 30 iunie 2004 referitoare la solidaritate în favoarea persoanelor în vârstă şi a persoanelor cu handicap
 (Prin această lege a fost creată Ziua Solidarităţii, care presupune o zi de muncă neremunerată pentru salariaţi, o contribuţie din partea angajatorilor. Impozitarea egală a veniturilor din capitaluri şi investiţii. Sumele sunt gestionate de Casa Naţională de Solidaritate pentru Autonomie (CNSA);

5) Legea no.809/13.08.2004 referitoare la drepturile şi obligaţiile autorităţilor locale
;

6) Legea din 11 februarie 2005 privind egalitatea drepturilor şi şanselor, precum şi participarea în societatea civilă a persoanelor cu handicap
;

7) Decretul no.1764/30.12.2010 privind crearea Comitetului interministerial pentru persoanele dependente
;

8) Legea privind finanţarea sectorului securităţii sociale pe anul 2013
. Legea a creat o nouă taxă pe pensii (inclusiv cele de invaliditate): contribuţia suplimentară de solidaritate pentru autonomie (CASA), destinată finanţării persoanelor vârstnice şi a celor cu handicap, care şi-au pierdut autonomia;

9) Noiembrie 2013 – lansarea de consultări asupra proiectului de lege privind orientarea şi programarea adaptării societăţii la etapa bătrâneţii;

10)  Februarie 2014 – prezentarea proiectului Legii privind orientarea şi programarea adaptării societăţii la etapa bătrâneţii, care fixează calendarul reformei, scindată în două părţi: prima care consacră susţinerea la domiciliu şi a doua, centrată pe stabilimentele rezidenţiale şi modalităţile de finanţare prin CASA.

Potrivit prevederilor Codului privind asistenţa socială şi familia, toate persoanele care au împlinit vârsta de 65 ani şi nu dispun de resurse suficiente pot beneficia fie de un ajutor la domiciliu, fie de plasarea într-o instituţie sau într-o familie
. Pesoanele care au împlinit vârsta de 60 ani pot beneficia de aceleaşi avantaje dacă sunt recunoscute ca fiind inapte pentru muncă. 

Departamentul
 respectiv stabileşte şi aplică acţiunea socială în favoarea persoanelor vârstnice, coordonează în cadrul schemei de organizare socială şi medico-socială acţiunile prestate de diferiţi intermediari, stabileşte sectoarele teritoriale de intervenţie şi determină modalităţile de informare a publicului. Totodată, departamentul asigură coerenţa acţiunilor centrelor de informare şi coordonare locale, a echipelor medico-sociale şi a stabilimentelor specifice. 

Departamentul poate încheia acorduri cu statul, cu organisme pentru securitatea socială sau cu orice altă entitate care intervine în favoarea persoanelor în vârstă pentru coordonarea acţiunii gerontologice. Convenţiile referitoare la coordonarea prestării de servicii pentru persoanele în vârstă dependente încheiate cu organismele pentru securitate socială trebuie să fie conforme cu specificaţiile stabilite de către ministrul responsabil pentru persoanele în vârstă, după consultarea reprezentanţilor preşedinţilor de consilii generale şi ai organizaţiilor naţionale pentru securitate socială. Pentru evaluarea beneficiilor oferite persoanelor vârstnice de către colectivităţile publice şi instituţiile specializate, convenţiile încheiate pot prevedea ca monitorizarea acestor evaluări să fie partajată între stat, departament, organismele de protecţie socială şi alte entităţi care doresc să se implice. 

Instituţiile medico-sociale şi cadrele medicale din sectorul social care lucrează, în acelaşi teritoriu, cu bătrâni cu boala Alzheimer sau boli din acelaşi spectru ce duc la pierderea autonomiei personale, sunt coordonaţi de casele care asigură independenţa şi integrarea pacienţilor Alzheimer. Organizarea şi funcţionarea acestor case, precum şi condiţiile de evaluare a nevoilor şi metodelor utilizate pentru monitorizarea acestor persoane sunt reglementate prin decret. 

Ajutorul la domiciliu prevăzut de lege poate fi acordat fie în numerar, fie în natură. Ajutorul financiar constă într-o alocaţie şi, după caz, o alocaţie pentru servicii menajere. Alocaţia simplă poate fi acordată la valoarea sa integrală sau la cea redusă, în conformitate cu resursele asistaţilor. Asistenţa în natură constă în servicii menajere. Rata alocaţiei financiare, modalităţile de atribuire a ajutorului în natură şi alocarea personalului pentru servicii menajere sunt stabilite pe cale de regulament. Contribuţia care poate fi cerută de la beneficiarii serviciilor menajere este stabilită prin ordin al preşedintelui Consiliului general. Toate resursele de orice fel, cu excepţia prestaţiilor familiale, de protecţie a copilului şi sprijin familial, inclusiv cererile de alocare şi de întreţinere, nu pot depăşi o limită care urmează să fie stabilită prin decret. Pot fi create cantine, de către municipalităţi sau de centrele municipale de asistenţă socială, pentru a oferi vârstnicilor catering/cantine la preţuri moderate. 

Orice persoană în vârstă care nu poate fi ajutată în mod eficient la domiciliu poate fi plasată, în cazul în care este de acord, în condiţii stabilite prin decret, fie la o familie, fie într-o instituţie de sănătate publică sau, în lipsa acesteia, într-o instituţie privată. În cazul în care plasarea într-o instituţie publică sau privată, autorizată să primească beneficiarii de asistenţă socială, plafonul de resurse stabilit trebuie să fie echivalent cu valoarea cheltuielilor care rezultă dintr-o astfel de plasare. Preţul pe zi în aceste instituţii este fixat în conformitate cu reglementările în vigoare în unităţile de asistenţă medicală. Serviciile de asistenţă socială pot contribui la costurile de întreţinere a persoanelor vârstnice, dacă nu s-a încheiat niciun fel de convenţie cu asistatul în condiţiile în care acesta este dator pentru o perioadă de 5 ani, iar resursele sale financiare nu-i permit să-şi asigure întreţinerea. În acest caz, serviciile de asistenţă socială nu pot să îşi asume o responsabilitate mai mare decât decât aceea de plasare a persoanelor în vârstă într-o instituţie publică care prestează servicii similare, potrivit condiţiilor stabilite de regulamentele departamentale ajutor social. 

Toate persoanele în vârstă rezidente în Franţa, care se află în imposibilitatea de a-şi asuma consecinţele lipsei sau pierderii autonomiei legate de starea fizică sau mentală, au dreptul la o alocaţie personalizată de autonomie pentru satisfacerea nevoilor. Această alocaţie, aceeaşi pe întreg teritoriul naţional, este destinată persoanelor care, indiferent de nevoile care pot apărea, necesită un ajutor pentru actele esenţiale ale vieţii de zi cu zi sau care presupun o supraveghere regulată. Alocaţia personalizată care are caracterul unei prestaţii în natură este acordată, la cerere, în limite tarifare fixate prin regulament, tuturor persoanelor care fac dovada unui domiciliu stabil, îndeplinesc condiţia de vârstă şi a pierderii autonomiei atestate prin evaluare pe baza unei grile naţionale unitare, potrivit legii. 

Din momentul acordării alocaţiei personalizate unei persoane rezidente la domiciliu, această alocaţie va acoperi orice cheltuieli care rezultă din planul de ajutor  elaborat de o echipă medico-socială. Nivelul maxim al ajutorului este stabilit printr-un tarif naţional, în funcţie de gradul de pierdere a autonomiei determinat pe baza grilei prevăzute de lege şi revalorizată anual cel puţin în funcţie de evoluţia preţurilor de consum, conform rapoartelor economice şi financiare prevăzute de legea bugetului de stat.

Participarea beneficiarului indemnizaţiei personalizate este calculată în funcţie de resursele acestuia, pe baza revalorizării anuale a pensiilor, potrivit legii bugetului de stat. Rentele viagere nu sunt luate în calcul atunci când acestea au fost făcute în numele său  de către unul sau mai mulţi dintre copii, de către el personal sau de soţ pentru protecţia în caz de pierdere a autonomiei. De asemenea, nu sunt luate în calcul contribuţiile financiare ale copiilor pentru susţinerea părinţilor în caz de pierdere a autonomiei. 

Comisia medico-socială recomandă în planul de ajutor prevăzut de lege modalităţile de intervenţie cele mai propice nevoilor persoanei care şi-a pierdut autonomia. În cazurile cele mai semnificative de pierdere a autonomiei, prevăzute de lege, dacă planul de ajutor prevede intervenţia unei terţe persoane la domiciliul asistatului, alocaţia personalizată este, în afara refuzului expers al beneficiarului, afectată de remunerarea serviciului prestat la domiciliu, potrivit legislaţiei muncii. Indiferent de gradul de pierdere a autonomiei beneficiarului alocaţiei, nivelul acesteia variază, în condiţiile prevăzute de lege, potrivit experienţei şi calificării persoanei care prestează serviciul la domiciliul asistatului. În termen de o lună de la comunicarea deciziei de atribuire a alocaţiei, beneficiarul trebuie să comunice consiliului general sau serviciilor de ajutor la domiciliu modul în care este utilizată alocaţia personalizată. Orice modificări trebuie comunicate, de asemenea. 

Dacă beneficiarul recurge la serviciile unui salariat sau la serviciul de ajutor la domiciliu, alocaţia destinată remunerării acestora poate fi transmisă sub formă de cec către oficiul forţelor de muncă. Beneficiarul poate să angajeze unul sau mai mulţi membri din familia sa, cu excepţia soţului/concubinului/persoanei cu care a încheiat un pact civil de solidaritate. Legătura de rudenie va fi menţionată prin declaraţie. La cererea preşedintelui consiliului general, beneficiarul alocaţiei personalizate este obligat să prezinte dovezi privind orice cheltuieli din alocaţie, precum şi participarea sa la anumite cheltuieli. Plata alocaţiei personalizate poate fi suspendată pentru o lună dacă beneficiarul nu-şi achită partea sa, potrivit legii, şi dacă acesta nu aduce dovezi justificative de cheltuieli sau în cazul în care serviciul prestat reprezintă un risc pentru sănătate, siguranţă ori starea fizică ori mentală a beneficiarului.

Alocaţia personalizată de autonomie (APA)
Principala intervenţie a departamentelor în favoarea persoanelor în vârstă o reprezintă alocaţia personalizată de autonomie - APA; aproape 87% din numărul persoanelor în vârstă, la finele anului 2011, au beneficiat de acest ajutor. APA este plătită persoanelor cu vârsta peste 60 ani evaluate ca având o pierdere de autonomie, pentru care este necesar un ajutor pentru desfăşurarea activităţilor de bază ale vieţii de zi cu zi. APA se acordă persoanelor rezidente la domiciliu. Prin aceasta se înţelege că beneficiarul locuieşte în Franţa, în mod stabil: la propriul domiciliu, la o rudă apropiată, într-un stabiliment cu o capacitate de mai puţin de 25 locuri sau într-un centru pentru persoane valide.
 

Cuantumul APA este egal cu cuantumul planului de ajutor minus contribuţia beneficiarului. Astfel, aceasta depinde de natura şi volumul ajutoarelor prevăzute în planul de ajutor (servicii prestate la domiciliu, serviciu de mandatare, întreţinerea pe zi, abonamentul de teleasistenţă etc.) şi de veniturile beneficiarului. Cuantumul APA nu poate depăşi un anumit plafon de grupă în care este clasificat beneficiarul, respectiv o sumă cuprinsă între 562,57 euro şi 1312,67 euro lunar.
 Pentru persoanele instituţionalizate se acordă APA dacă acestea au vârsta peste 60 de ani, iar pentru desfăşurarea activităţilor de bază ale vieţii de zi cu zi aceste persoane necesită supraveghere regulată.

Indemnizaţia de solidaritate cu persoanele în vârstă (ASPA)
Indemnizaţia de solidaritate pentru persoanele în vârstă este o alocaţie pentru persoanele în vârstă cu venituri mici, în scopul de a asigura un nivel minim de resurse. De la 1 ianuarie 2006 aceasta a înlocuit pensia minimă. Beneficiarii ASPA trebuie să aibă cel puţin 65 de ani, vârsta minimă legală de pensionare, şi domiciliul stabil în Franţa. Aici se încadrează inclusiv persoanele cu incapacitate de muncă de cel puţin 50% şi recunoscute definitiv ca inapte de muncă, precum şi beneficiarii pensiei anticipate pentru handicap. Cuantumul indemnizaţiei depinde de resursele şi situaţia familială a beneficiarului; pentru persoanele care trăiesc în cuplu, se iau în calcul veniturile ambilor soţi. De exemplu, maximumul indemnizaţiei este de 792 euro lunar (9504 euro anual) pentru persoanele singure şi fără venituri.

Alocaţia suplimentară de invaliditate (ASI)

Alocaţia suplimentară de invaliditate este o prestaţie socială acordată în anumite condiţii persoanelor care deţin o pensie (de invaliditate, de urmaş invalid, pentru condiţii grele etc.), dar care nu au atins vârsta de 65 de ani pentru a beneficia de indemnizaţia de solidaritate ASPA. Beneficiarul trebuie să aibă domiciliul stabil în Franţa şi să sufere de un handicap care îi afectează capacitatea de lucru. Cuantumul alocaţiei depinde de resursele şi situaţia familială ale beneficiarului şi poate ajunge până la 4845,17 euro anual.

Ajutorul menajer la domiciliu
Condiţiile pe care trebuie să le îndeplinească o persoană pentru a putea beneficia de acest ajutor sunt: vârsta de cel puţin 65 ani şi cel puţin 60 de ani pentru persoanele cu incapacitate de muncă; nevoia unui ajutor, ţinând cont de starea de sănătate, la treburile gospodăreşti de primă necesitate; persoana nu beneficiază de alocaţia APA (dacă persoana în cauză poate beneficia de alocaţia APA, dar o refuză, atunci nu este îndrituită nici la ajutorul menajer la domiciliu). Ajutorul menajer constă în sprijin material pentru treburile gospodăreşti de zi cu zi, cumpărături, igienizare sumară. Numărul de ore alocat depinde de nevoile beneficiarului.

Alocaţia simplă

Persoanele în vârstă care nu beneficiază de niciun fel de pensie şi care dispun de venituri modeste, pot solicita, în anumite condiţii, un ajutor la domiciliu, care poate fi acordat fie în bani, fie în servicii menajere. Beneficiarul trebuie să aibă cel puţin 65 de ani sau 60 de ani, să fie declarat inapt pentru muncă şi să aibă domiciliul stabil în Franţa; cuantumul alocaţiei este de până la 792 euro lunar dacă persoana trăieşte singură sau 1229,61 euro lunar dacă trăieşte în cuplu. 
Cantinele
Departamentele pot pune la dispoziţia persoanelor în vârstă cantine, destinate a oferi mese la preţuri moderate. O persoană este eligibilă pentru masa socială în cantinele sociale în cazul în care venitul său este mai mic de 9,504 euro anual. La nivel local, autorităţile pot organiza servicii de catering pentru persoanele care nu pot părăsi locuinţa din cauza stării de sănătate. Aceste servicii funcţionează, de obicei, pentru o scurtă perioadă de timp, iar costurile sunt împărţite între comunitate şi beneficiar.

Stabilimentele rezidenţiale pentru persoanele vârstnice dependente (EHPAD)


Pentru primirea în aceste centre, trebuie îndeplinite două condiţii: persoana să aibă vârsta peste 60 de ani şi să fie dependentă (pierderea autonomiei).
 Anumite centre EHPAD nu sunt abilitate să primească beneficiari ai ajutoarelor sociale. În anumite cazuri, departamentele pot acorda derogări pentru admiterea în aceste centre a persoanelor sub 60 de ani. Serviciile oferite în cadrul acestor centre variază, însă marea majoritate includ: cazarea în cameră individuală sau colectivă, servicii de curăţenie/spălătorie, activităţi recreative, ajutor zi şi noapte pentru anumite nevoi, supraveghere şi asistenţă medicală permanentă prin infirmieri. Centrele EHPAD mai importante pot angaja medici generalişti pentru a trata rezidenţii. Stabilimentele EHPAD pot fi publice, asociative sau sponsorizate de sectorul privat.

În cazul în care nici rezidentul, nici descendenţii acestuia nu au suficiente resurse pentru a contribui la cheltuielile de întreţinere, taxele pot fi compensate parţial prin alocaţia pentru locuinţa socială (ALS), alocaţia personalizată pentru locuinţă (APL)
 sau prin ajutorul personalizat de autonomie (APA). Persoana care beneficiază de un ajutor social are obligaţia de a plăti centrului 90% din cuantumul ajutorului, iar 10% îi rămân la dispoziţie (această sumă nu poate fi mai mică de 95 euro lunar). Drepturile şi libertăţile persoanelor vârstnice instituţionalizate sunt cuprinse într-o Cartă.

Silver Economy
În Franţa, conceptul Silver Economy este foarte agreat şi considerat, deopotrivă în Occident, drept o nouă ramură a economiei.
 Silver Economy este un proiect amplu care vizează dezvoltarea, promovarea şi diseminarea de strategii pentru a face faţă noilor provocări legate de îmbătrânirea populaţiei, în special în ceea ce priveşte serviciile tehnologice pentru monitorizarea stării de sănătate, cum ar fi asistenţii robotizaţi, mobilitatea electrică, sporturile pentru sănătate, înclusiv turismul pentru sănătate şi medicina verde.

În prezent, în Franţa, numărul persoanelor de peste 60 de ani se ridică la 15 milioane, iar pentru anul 2030 se preconizează a ajunge la 20 milioane de persoane. Din acest motiv, se apreciază că noile schimbări demografice atrag necesitatea anticipării unor noi servicii şi adaptări structurale.

Potrivit declaraţiilor unor oficiali francezi
, Silver Economy este un sector care va fi organizat în scopul de a reuni toate companiile care lucrează cu sau pentru persoanele vârstnice, în scopul creării de servicii personalizate, de tehnologii pentru asigurarea autonomiei, de automatizări, în general de produse care vor fi necesare. Pe cale de consecinţă, această nouă industrie reprezintă o speranţă de creştere economică şi de creare de locuri de muncă. În aceeaşi manieră în care se pregăteşte tranziţia energetică, Silver Economy contribuie la anticiparea tranziţiei demografice în viitor.

GERMANIA

Date generale
Astăzi, în Germania, oamenii trăiesc, în medie, cu 30 de ani mai mult decât în secolul trecut şi au şansa unui trai activ şi sănătos. 

Luând în considerare schimbările demografice  şi urmările acestora pe plan social, Ministerul Federal al Sănătăţii a făcut din domeniul îngrijirilor un punct prioritar al activitatăţii sale
. Politica oficială a statului federal se axează pe principiul potrivit căruia aceste persoane sunt cele care au muncit pentru societatea care, în acest moment, are obligaţie de a le oferi un sistem de îngrijire care să îi ferească de riscurile asociate vârstei.  

Potrivit datelor oferite de Ministerul Sănătăţii, în prezent sunt înregistrate în Germania circa 2,5 milioane persoane care beneficiază de îngrijiri de sănătate şi se preconizează creşterea acestui număr cu circa un milion până în anul 2030.  Dintre acestea 65% sunt femei, 83% peste 65 ani, 36% peste 85 de ani.

Mai mult de două treimi, respectiv 1,76 milioane de persoane, beneficiază de îngrijiri la domiciliu, pentru care statul acordă subvenţii, în condiţiile legii. Dintre aceştia 1.182.000 se află în îngrijirea membrilor de familie, în vreme ce 576.000 sunt îngrijiţi în cămine private
. Este de remarcat faptul că numărul persoanelor vârstnice care beneficiază de îngrijiri la domiciliu (fie el personal, fie un cămin privat) este în creştere.  Persoanele aflate în cămine private au vârste mai ridicate (mai mult de 50% au peste 85 de ani) şi sunt în majoritate bărbaţi; femeile locuiesc şi se îngrijesc de regulă singure
.  
Filosofie
În general, sistemele sociale din Europa se pot împărţi în trei categorii: modelul statului responsabil, modelul familiei responsabile, modelul subsidiarităţii. Acesta din urmă a fost caracteristic Germaniei până în anul 1994, când a devenit dominant sistemul îngrijirilor pe termen lung, în cadrul căruia responsabilităţile reveneau familiei şi doar în cazul în care aceasta nu putea acoperi costurile de îngrijire, se apela la schema de asistenţă socială. După îndelungate controverse, derivate din creşterea cererilor pentru stipendierea asistenţei sociale, a fost introdus un sistem obligatoriu şi universal de asigurări sociale pentru îngrijirea pe termen lung, ca al cincelea pilon al sistemului german de securitate socială, în anul 1995 (Codul social, Partea XI, asigurarea pentru îngrijirile de lungă durată). 

Acesta acoperă aproape întreaga populaţie a Germaniei, potrivit principiului conform căruia asigurările pentru îngrijirile pe termen lung urmează asigurărilor de sănătate. 

Schema asigurărilor pentru îngrijirile de sănătate pe termen lung are ca  obiective principale furnizarea asigurărilor pentru securitate socială, împotriva riscului de necesitate a îngrijirii, într-un mod similar cu asigurările împotriva bolilor, accidentelor, şomajului, şi pentru protejarea veniturilor persoanelor vârstnice, înlăturarea stresului mental, fizic şi financiar, care poate deriva din nevoia de îngrijire şi asigurarea împotriva dependenţei majorităţii indivizilor afectaţi din sistemul de asistenţă socială, sprijinirea celor aflaţi în situaţiile expuse pentru a fi îngrijiţi în cadrul familiei cât mai mult timp posibil (asigurările pentru îngrijiri pe termen lung se bazează pe principiul prevenerii şi reabilitării înaintea îngrijirilor, prevenirea transformării unui pacient pe termen scurt într-un pacient pe termen lung), consolidarea infrastructurii şi încurajarea competiţiei între furnizorii de servicii de îngrijire. 

Beneficiile sunt acordate persoanelor asigurate funcţie de nevoile acestora, independent de vârstă, venit sau avere. Din iulie 2008, timpul necesar pentru a putea beneficia de asigurarea pentru îngrijire pe termen lung a fost redus de la patru la doi ani. 

În termeni legali, “necesitatea îngrijirilor pe termen lung” se referă la acele persoane care, având o boală fizică sau psihică, sau un handicap, au nevoie de de sprijin pentru a-şi desfăşura activităţile cotidiene, pentru o perioadă de timp mai mare de şase luni. Dreptul de a solicita îngrijiri este acordat celor care au nevoie de sprijin pentru cel puţin două activităţi de bază zlinic şi ajutor pentru încă o activitate zilnică suplimentară. 

Sunt distinse trei niveluri de dependenţă: primul nivel îi cuprinde pe cei care au nevoie de asistenţă pentru igiena personală, pentru hrănire sau pentru desfăşurarea a cel puţin două activităţi zilnice, ajutor la gospodărie, de câteva ori pe săptămână pentru cel puţin 90 de minute pe zi; al doilea nivel cuprinde acele persoane care au nevoie de asistenţă pentru cel puţin două activităţi zilnice şi ajutor suplimentar la alte activăţi de câteva ori pe săptămână, cel puţin trei ore pe zi, dintre care două ore pentru necesităţile de bază zlinice; al treilea nivel se referă la acele persoane care au nevoie de asistenţă pentru circa o oră pentru unele activităţi zilnice şi ajutor suplimentar de câteva ori pe săptămână, pentru cel puţin patru ore pe zi, cu patru ore pentru îngrijirile zilnice de bază.  Persoanele care au nevoie de asistenţă zilnică cel puţin şapte ore pe zi şi două ore pe timpul nopţii sunt considerate cazuri grave.

Finanţare
Sistemul de finanţare german este unul mixt, public-privat. Sistemul public pentru îngrijirile de lungă durată (LTCI) este finanţat printr-un impozit pe venit uniform la nivel naţional reprezentând 1,95% din salariile angajaţilor şi 0,975% pentru angajatori, la un venit mediu salarial de 3.600 EUR/luna în anul 2008. 

Angajaţii cu venituri mai mari de 4 012.50 EUR/luna în ultimii trei ani pot opta pentru asigurare privată de sănătate şi asigurare pentru îngrijire pe termen lung. Fondurile obligatorii private LTCI trebuie să ofere cel puţin acelaşi nivel de beneficii cu fondurile obligatorii publice LTCI. Bonusurile sunt stabilite pe baza vârstei la care individul devine asigurat şi sunt aceleaşi pentru femei şi bărbaţi (diferă de modalitatea de calcul a bonusurilor de asigurare de sănătate stabilite prin lege). 

La nivelul anumitor land-uri, beneficiarii azilurilor sunt obligaţi să acopere costurile de construcţie şi modernizare a acestor facilităţi. Deşi aceste investiţii de capital sunt considerate responsabilităţi ale land-urilor, qunatumul subsidiilor diferă în funcţie de fiecare land. În practică, aceste costuri au fost transformate în responsabilităţi ale rezidenţilor, cu media estimată de 347 EUR în 2007.

Fondurile LTCI acopera în medie ½ din costuri (fără a include aici costurile de investiţie): 54% la nivel de asistenţă I, 55% la nivel de asistenţă II şi 52% la nivel de asistenţă III. Beneficiarii care nu sunt capabili să acopere costurile suplimentare au dreptul la asistenţă socială în urma unor teste de eligibilitate (means-tested). 
Servicii disponibile
Asigurarea pentru îngrijirile pe termen lung oferă asistenţă pentru îngrijiri la domiciliu, într-un efort de a oferi beneficiarilor condiţiile necesare pentru a rămâne în cadrul familiei pentru cât mai mult timp posibil. Formele variate de servicii de îngrijire de lungă durată oferite pe baza legislaţiei germane includ beneficii pentru îngrijirile la domiciliu, în numerar şi în natură, în instituţiile de îngrijire de zi şi de noapte şi în centrele de îngrijire.
Legislaţie
Pentru îngrijirea şi întreţinerea persoanelor vârstnice sau celor cu diferite dizabilităţi în spitale, la domiciliu sau în diferite locaţii private special destinate acestui scop se aplică diferite reglementări legale. 
Legislaţia referitoare la îngrijirile de lungă durată

La 1 ianuarie 1995 au intrat în vigoare, ca parte distinctă a asigurărilor sociale, asigurările pentru îngrijirea de lungă durată; toate asigurările de sănătate au fost automat incluse aici; fiecare persoană care deţinea o asigurare privată de sănătate a fost considerată membru al sistemului de asigurare pentru îngrijirea de lungă durată.

Acordarea serviciilor de îngrijire pe termen lung, aşa cum sunt ele prevăzute în lege, se face funcţie de gradul şi durata nevoii de îngrijire. În lege sunt prevăzute o serie de trepte pentru îngrijirea de lungă durată, care impun quantumul asigurării. 

Asigurările pentru îngrijirile de lungă durată sunt în competenţa federală.

Responsabilităţile legale în acest domeniu au fost redistribuite în urma reformei administrative din anul 2006. 

Prevederile cuprinse în dreptul civil asupra domeniului intră în continuare în competenţa federală şi s-au concretizat în Legea asupra contractelor pentru locuire şi îngrijire (das Wohn- und Betreuungsvertragsgesetz - WBVG)
, care a intrat în vigoare la 1 octombrie 2009.

Legea întăreşte sprijinul acordat vârstnicilor şi celor cu diferite dizabilităţi.

În centrul legii este ideea de contract special conceput pentru a sprijini persoanele vîrstnice.
Legea cu privire la cămine  (Das Heimgesetz)

Este pusă în practică în contextual reformei administrative din 2006 şi face landurile răspunzătoare pentru ocrotirea persoanelor vârstnice sau dizabilitate în cămine. Legea se referă la cămine, ca locaţii pentru îngrijirea completă şi de lungă durată a acestor persoane. 

Prevederile cele mai importante ale legii se referă la obligaţia căminelor de a funcţiona în concordanţă cu nivelul aprobat de cunoştinţe profesionale, participarea locuitorilor şi rezidenţilor la consiliile consultative, la luarea deciziilor, monitorizarea de către autorizarea de supraveghere, colaborarea cu serviciile de sănătate, cu serviciile de medicina muncii şi de ajutor social
. 

O nouă legislaţie pentru  îngrijirile sociale (Pflege-Neuausrichtungs-Gesetz - PNG)
 a fost pusă în dezbaterea parlamentară la 29 iunie 2012; legea a intrat în vigoare, în marea ei parte, la 30 octombrie 2012. Celelalte articole au intrat în vigoare la data de1 ianuarie 2013. 

Prin această lege se preved mai multe facilităţi pentru cei diagnosticaţi cu demenţă şi aflaţi în îngrijire ambulatorie, şi mai multe posibilităţi pentru îngrijirea bătrânilor şi bolnavilor de către membrii familiilor acestora. 

Prin lege este sprijinită îngrijirea privată. 

Acest fapt înseamnă crearea unui supliment de finanţare, susţinut în mod responsabil de către cetăţenii germani care, în acest fel, contribuie la stabilitatea sistemului de îngrijire pe termen lung
.
ITALIA
Planul Naţional de Sănătate 1992-1994 a inclus pentru prima oară un proiect destinat îngrijirii persoanelor trecute de 65 de ani, punându-se astfel bazele serviciilor locale destinate îngrijirii vârstnicilor. În cadrul Planului Naţional de Sănătate 2003-2005 a fost stabilită reorganizarea reţelei de servicii destinate îngrijirii pe termen lung şi crearea unui corp comun de servicii medico-sociale precum şi conceperea unei scheme speciale de finanţare destinate îngrijirii de lungă durată. Planul Naţional de Sănătate 2006-2008 a prioritizat îngrijirea la domiciliu în detrimentul celei instituţionalizate, urmărind în mod special reconsolidarea cooperării dintre instituţii şi grupurile formale şi informale pentru îmbunătăţirea sistemului de îngrijire a vârstnicilor. În cadrul Legii nr.328/2000
 au fost stabilite obiectivele generale ale politicii naţionale de îngrijire de lungă durată, printre care şi un nivel standard de furnizare a serviciilor de îngrijire .

Începând cu anul 2007, Ministerul Muncii împreună cu alte autorităţi administrative centrale manageriază Fondul Naţional destinat îngrijirii pe termen lung a persoanelor de peste 65 de ani stabilit la 1,5 miliarde Euro până în anul 2013. Fondul este distribuit conform unui acord interinstituţional regiunilor, promovându-se cooperarea serviciilor medicale şi sociale de îngrijire. Începând cu luna mai 2012, guvernul italian a lansat un program naţional specific serviciilor de îngrijire a persoanelor vârstnice din sudul Italiei în valoare de 330 de milioane Euro. Programul, în curs de desfăşurare până în anul 2015, doreşte să îmbunătăţească oferta de servicii destinate persoanelor de peste 65 de ani
. 

În ultimii ani, în Italia, cererea pentru prestarea serviciilor de îngrijire cu caracter socio-medical şi de îngrijire pe termen lung a înregistrat o creştere semnificativă pe fondul îmbătrânirii rapide a populaţiei, a modificărilor apărute în structura familiei şi schimbărilor cu caracter socio-economic (creşterea participării populaţiei feminine pe piaţa forţei de muncă). 

Sistemul de îngrijire pe termen lung în Italia este caracterizat de o puternică fragmentare datorată organizării regionale a ţării, actorii instituţionali direct implicaţi şi responsabili cu organizarea sistemului fiind cele 20 de regiuni alături de municipalităţi, autorităţile locale de sănătate (Aziende Sanitarie Locali), centrele rezidenţiale de îngrijire (Residenze Sanitarie Assistenziali) şi Institutul Naţional al Asigurărilor Sociale (Istituto Nationale Previdenza Sociale).  
Cheltuielile publice privind îngrijirea persoanelor vârstnice în centre rezidenţiale şi la domiciliu variază de la o regiune la alta în funcţie de numărul de solicitări şi de dezvoltarea socio-economică a regiunii. În general, în zona de nord a Italiei, cultura serviciilor publice de îngrijire de lungă durată este foarte răspândită datorită implicării la scară largă a populaţiei feminine pe piaţa forţei de muncă şi a resurselor economice mai mari. Spre deosebire de nord, în sudul Italiei povara îngrijirii persoanelor vârstnice revine în sarcina familiilor.

Finanţarea sistemului de îngrijire de lungă durată este realizată de către guvernul central, regiuni şi provinci. Îngrijirea pe termen lung este furnizată atât în regim public cât şi privat, sursa principală de finanţare constituind-o regimul naţional şi local de impozitare şi taxare.

Guvernul central are rolul de a stabili regulile generale de funcţionare ale sistemului de sănătate precum şi garantarea accesului tuturor pacienţilor la un pachet de bază de servicii de sănătate pe întreg teritoriul ţării. În cadrul legii nr.328/2000 precum şi în cadrul unui acord încheiat între statul italian şi regiuni în anul 2001, au fost definite standardele de calitate a serviciilor de sănătate sub forma unor liste conţinând serviciile care pot fi finanţate integral/ parţial/ deloc de către sistemul naţional de sănătate. Serviciile adresate îngrijirii persoanelor vârstnice, precum îngrijirea la domiciliu, asistenţa medicală la domiciliu şi centrele rezidenţiale de îngrijire sunt incluse în lista celor finanţate la nivel naţional. Regiunile pot adaugă servicii suplimentare listei standard, care devin finanţabile prin intermediul sistemului de impozitare de la nivel local
. 

În responsabilitatea regiunilor intră următoarele atribuţii: controlul calităţii serviciilor prestate de furnizorii privaţi, organizarea unităţilor nespitaliceşti (paturi disponibile/ cheltuieli privind tratamentul farmaceutic), livrarea şi achiziţionarea serviciilor de îngrijire a sănătăţii (asistenţă medicală specializată, fizioterapie, medic generalist), îngrijirea în centrele rezidenţiale. Autorităţile locale de sănătate finanţează serviciile de îngrijire acordate pacienţilor de furnizorii autorizaţi/ acreditaţi
, fie ei publici sau privaţi. Regiunile stabilesc sistemul de plată al serviciilor rezidenţiale de îngrijire pe baza unei taxe aplicabile fiecărei zile de internare. Pacienţii sunt liberi să aleagă între furnizorii de servicii, publici sau privaţi. 

În Italia, îngrijirea pe termen lung pentru persoanele vârstnice se realizează prin intermediul a trei forme de asistenţă: îngrijirea comunitară (furnizată de serviciile administraţiei publice locale), centre rezidenţiale de îngrijire a sănătăţii (în regim public sau privat) şi acordarea de ajutoare financiare. 

Politica de acordare a îngrijirii la domiciliu este finanţată prin intermediul guvernului central, principalul său obiectiv fiind acela de a menţine gradul de autonomie al pacienţilor prin intermediul acordării asistenţei medicale primare, a implementării programelor de reabilitare a sănătăţii şi a livrării medicamentelor şi dispozitivelor medicale către pacienţi. Îngrijirea la domiciliu este acordată acelor persoane care depun o solicitare în acest sens municipalităţii, urmând ca autorităţile locale să parcurgă un proces de evaluare în cazul fiecărui pacient.

Serviciile de îngrijire furnizate în cadrul centrelor rezidenţiale au rolul de a garanta pe o perioadă limitată de timp reabilitarea fizică şi mentală a pacienţilor precum şi posibila prevenţie a recăderilor. Centrele rezidenţiale pot fi administrate fie de către spitalele publice, fie de cele private; centrele oferă servicii de îngrijire a sănătăţii prin intermediul medicilor şi asistentelor medicale, programe de reabilitare, medicaţie şi acordare de  ajutor pentru desfăşurarea activităţilor zilnice ale pacienţilor. Centrele rezidenţiale trebuie să respecte următoarele standarde de organizare a activităţii în acord cu legislaţia în vigoare: cooptarea unui medic generalist/ specialist (în geriatrie) în calitate de coordonator al activităţii centrului, prezent în cadrul centrului cel puţin 4 ore/zi; prezenţa personalului medical în cadrul centrului 24 de ore /zi.

Un pacient care necesită internare în cadrul unui astfel de centru rezidenţial specializat în tratementul de lungă durată trebuie să adreseze o cerere autorităţilor locale de sănătate însoţită de o recomandare pentru internare din partea unui medic generalist; tot medicul generalist este cel care completează cererea de înscriere în cadrul centrului rezidenţial, urmând ca solicitarea să fie evaluată, admisă sau respinsă de către centru. Costurile internării în cadrul unui centru pentru persoanele vârstnice variază în funcţie de veniturile pacientului, parte fiind acoperite de către sistemul de sănătate şi parte de către pacient. Sistemul de coplată a acestor servicii medicale variază semnificativ de la o regiune la alta a Italiei.

În Lombardia a fost creat un Observator Permanent al centrelor rezidenţiale şi semi-rezidenţiale de îngrijire medicală cu scopul creării unui baze de date comune privind centrele de îngrijire care operează în regiune şi a definirii şi implementării unor linii directoare în cadrul acestui sistem de îngrijire medicală. 

Institutul Naţional de Asigurări Sociale acordă ajutor financiar (indemnita di accompagnamento) persoanelor cu dizabilităţi şi vârstnicilor, indiferent de vârstă sau venituri. Acest tip de ajutor nu este condiţionat de achiziţionarea anumitor servicii, putând fi folosit pentru compensarea cheltuielilor generate de îngrijirea la domiciliu. Ajutorul financiar este finanţat prin intermediul sistemului general de taxe şi impozite, acordarea sa nefiind condiţionată în vreun fel de plata contribuţiei la sistemul de asigurări sociale sau de folosirea sa într-un anumit mod. Ajutorul financiar este obţinut în urma unei evaluări a autorităţilor din care trebuie să reiasă că persoana în cauză este considerată invalidă, 100% dependentă de un însoţitor, incapabilă să desfăşoare activităţi zilnice. Totodată solicitantul acestui tip de ajutor trebuie să facă dovada că nu este internat în cadrul vreunui centru rezidenţial de îngrijire. Ajutorul financiar este acordat lunar, valoarea sa ridicându-se în anul 2009 la suma de 472 Euro/lună.

În anul 2006, regiunea Veneto a adoptat un nou plan destinat acordării facilităţilor pentru persoanele vârstnice dependente, mai precis au fost revizuite criteriile de calcul privind înscrierea în cadrul centrelor rezidenţiale; s-a stabilit revizuirea anuală a formulei de calcul în funcţie de numărul de centre rezidenţiale existente şi numărul autorizat de paturi per centru
. Conform cotei de calcul pe anul 2011 regiunea Veneto a beneficiat de 27.244 de locuri în centrele rezidenţiale de îngrijire a sănătăţii, cererea pentru astfel de locuri mărindu-se cu 12,8% în ultimii ani.

O altă inovaţie adusă sistemului de sănătate din Regiunea Veneto se referă la garantarea înscrierii în cadrul centrelor rezidenţiale sau semi-rezidenţiale a tuturor cetăţenilor nu numai pe teritoriul regiunii ci oriunde pe teritoriul Italiei. Noul plan conţine prevederi şi în cazul facilităţilor acordate persoanelor diagnosticate cu boala Alzheimer şi cei aflaţi în stare vegetativă.

Nevoile pacienţilor sunt evaluate conform unei Scale multidimensionale de evaluare a nevoilor persoanelor vârstnice (Scheda di Valutazione Multidimensionale Anziano), organizată pe două niveluri. Din totalul locurilor disponibile în centrele rezidenţiale în Veneto, 19.859 corespund pacienţilor evaluaţi ca aparţinând primului nivel al scalei, restul de 2.966 de locuri corespunzând celui de-al doilea nivel. Instituţiile religioase şi centrele de zi destinate vârstnicilor deţin locuri pentru pacienţii evaluaţi conform nivelului 1 şi 2, fiind incluşi aici şi cei diagnosticaţi cu boala Alzheimer şi cei aflaţi în stare permanent-vegetativă.

În regiunea Veneto, cheltuielile de internare într-un centru rezidenţial de îngrijire per pacient sunt constituite din două părţi: a) cheltuielile referitoare la îngrijirea medicală (medici specialişti şi personal medical) şi activităţile sociale, şi b) cheltuielile corespunzătoare cazării şi mesei, care sunt acoperite de către pacienţi sau municipalităţi. Cheltuielile de îngrijire ale pacienţilor evaluaţi conform Scalei multidimensionale de evaluare absorb cea mai mare parte din fondurile regionale destinate vârstnicilor trataţi în unităţi rezidenţiale nespitaliceşti. Între 2001-2010 cheltuielile per pacient au crescut cu 46% de la 33.57 Euro la 49.00 Euro/ zi pentru persoanele evaluate în primul nivel şi cu 54.9% de la 36.15 Euro la 56.00 Euro pentru pacienţii din cel de-al doilea nivel. Costurile anuale pentru pacienţii vârstnici se ridică între 17.885 -20.440 Euro/ pacient. 

Centrele rezidenţiale sunt finanţate prin intermediul contractelor cu municipalităţile, care indică tipul de servicii furnizate, în funcţie de necesităţile pacienţilor. 

În anul 2010 Serviciul de sănătate al regiunii Veneto a cheltuit în medie 445 milioane de Euro pentru finanţarea serviciilor de îngrijire pe termen lung şi 67 milioane Euro pentru furnizarea serviciilor medicale, programelor de reabilitare, medicamentelor şi protezelor. În ceea ce priveşte furnizarea serviciilor destinate vârstnicilor un rol deosebit îl au voluntarii şi organizaţiile caritabile, acoperind o plajă largă de servicii specifice centrelor rezidenţiale sau îngrijirii la domiciliu. 

UNGARIA

În Ungaria, organizarea îngrijirii pe termen lung presupune un sistem paralel de servicii furnizate pacienţilor. Pe de o parte, Ministerul Sănătăţii şi Sistemul Naţional al Asigurărilor de Sănătate sunt responsabile cu furnizarea şi finanţarea serviciilor de sănătate destinate persoanelor vârstnice, iar pe de altă parte, administraţiei publice locale îi revine sarcina organizării şi furnizării serviciilor de asistenţă socială, sub directa coordonare a Ministerului Administraţiei Publice.

Începând cu 1 ianuarie 2008 au fost introduse criterii de eligibilitate pentru acordarea asistenţei în regim instituţional persoanelor care necesită asistenţă mai mult de 4 ore/zi. Conform legislaţiei în vigoare persoanele care necesită îngrijire 2-4 ore/zi au dreptul să solicite servicii de îngrijire la domiciliu suportate de către sistemul de asigurări sociale. Persoanele care necesită îngrijire sub 2 ore/zi nu pot beneficia de acordarea unui astfel de ajutor. Persoanele care necesită mai mult de 4 ore de îngrijire/ zi sunt supuse unui proces de evaluare complex privind gradul de independenţă în activităţile zilnice, încrederea în sine, funcţiile psihice şi motrice, simţurile, nevoile de sănătate, necesitatea supravegherii şi situaţia socială. Evaluarea este realizată de către medicul generalist sau de către o comisie formată din experţi proveniţi din cadrul Institutului Naţional pentru Reabilitare. 

Conform sistemului obligatoriu de asigurări sociale din Ungaria persoanele vârstnice sunt îndreptăţite să aibă acces liber la toate serviciile de sănătate conform nevoilor lor.

Serviciile de asistenţă socială destinate persoanelor vârstnice sunt împărţite în trei mari categorii: servicii de bază, centre de zi, centre rezidenţiale pe termen lung. Serviciile de bază sunt furnizate de către autorităţile locale şi constau în îngrijirea la domiciliu şi acordarea de mese calde. Centrele de zi sunt organizate sub forma unor cluburi, care oferă vârstnicilor şansa de a socializa, de a servi o masă caldă şi de a-şi evalua periodic starea de sănătate. Centrele rezidenţiale sunt destinate acelor persoane care nu-şi mai pot purta singure de grijă sau care au nevoie permanentă de îngrijire. Centrele rezidenţiale oferă cazare şi masă precum şi servicii specializate de îngrijire a sănătăţii. 

Sistemul naţional de sănătate furnizează pacienţilor asistenţă medicală primară (prin intermediul medicului generalist), un număr limitat de vizite medicale la domiciliul pacienţilor şi tratament ambulatoriu pacienţilor cu boli cronice. De asemenea, pacienţii vârstnici au dreptul şi la serviciile de asistenţă medicală în cadrul spitalelor şi îngrijire la domiciliu. Cele mai multe spitale deţin locuri special destinate internării persoanelor care necesită tratament de lungă durată. 


Costurile internării în cadrul unităţilor spitaliceşti sunt acoperite de către sistemul de asigurări sociale. Finanţarea serviciilor sociale se face din bugetul general conform raportărilor autorităţile locale privind numărul de beneficiari ai serviciilor sociale. Există şi cazul unor servicii care nu sunt finanţate prin intermediul bugetului general, fiind necesară finanţarea pe plan local prin intermediul sistemului de impozitare. În plus, autorităţile locale au dreptul să solicite coplata anumitor servicii din partea pacienţilor. Suma maximă care poate fi solicitată pacientului pentru cheltuielile de cazare în cadrul unui centru rezidenţial se ridică la 80% din veniturile sale lunare, 60% pentru îngrijirea provizorie în cadrul unui centru rezidenţial şi 50% din venituri pentru cazarea într-un centru rezidenţial de reabilitare. Îngrijirea la domiciliu este taxată cu 20% din venituri, 25% pentru servirea mesei şi 30% pentru asigurarea îngrijirii la domiciliu şi a meselor calde. Plafonul de taxare pentru acordarea îngrijirii în centrele de zi variază între 15% din venituri şi 30% dacă este inclusă şi furnizarea meselor calde. Taxele variază în funcţie de furnizorul de servicii (public sau privat).

� �HYPERLINK "http://www.un.org/documents/ga/res/46/a46r091.htm"�http://www.un.org/documents/ga/res/46/a46r091.htm� 


� �HYPERLINK "http://www.vfgh.gv.at/cms/vfgh-site/english/downloads/englishverfassung.pdf"�http://www.vfgh.gv.at/cms/vfgh-site/english/downloads/englishverfassung.pdf� 


� Ibidem


��HYPERLINK "http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=10001280&ShowPrintPreview=True"�http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=10001280&ShowPrintPreview=True� 


��HYPERLINK "http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=20003883&ShowPrintPreview=True"�http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=20003883&ShowPrintPreview=True� 


� �HYPERLINK "https://www.jusline.at/Bundes-Seniorengesetz_(BSenG).html"�https://www.jusline.at/Bundes-Seniorengesetz_(BSenG).html� 


��HYPERLINK "http://www.legifrance.gouv.fr/affichCode.do;jsessionid=25295E46596AA3DE315633DDDDE8F40A.tpdjo14v_1?idSectionTA=LEGISCTA000006157553&cidTexte=LEGITEXT000006074069&dateTexte=20140327"�http://www.legifrance.gouv.fr/affichCode.do;jsessionid=25295E46596AA3DE315633DDDDE8F40A.tpdjo14v_1?idSectionTA=LEGISCTA000006157553&cidTexte=LEGITEXT000006074069&dateTexte=20140327� 


� �HYPERLINK "http://www.legifrance.gouv.fr/affichCode.do?cidTexte=LEGITEXT000006072050"�http://www.legifrance.gouv.fr/affichCode.do?cidTexte=LEGITEXT000006072050� 


� �HYPERLINK "http://www.legifrance.gouv.fr/affichTexte.do?cidTexte=LEGITEXT000005631242&dateTexte=20110429"�http://www.legifrance.gouv.fr/affichTexte.do?cidTexte=LEGITEXT000005631242&dateTexte=20110429� 


� �HYPERLINK "http://www.legifrance.gouv.fr/affichTexte.do?cidTexte=JORFTEXT000000622485&dateTexte"�http://www.legifrance.gouv.fr/affichTexte.do?cidTexte=JORFTEXT000000622485&dateTexte�= 


� �HYPERLINK "http://www.legifrance.gouv.fr/affichTexte.do?cidTexte=JORFTEXT000000804607&dateTexte"�http://www.legifrance.gouv.fr/affichTexte.do?cidTexte=JORFTEXT000000804607&dateTexte�= 


� �HYPERLINK "http://www.legifrance.gouv.fr/affichTexte.do?cidTexte=JORFTEXT000000809647"�http://www.legifrance.gouv.fr/affichTexte.do?cidTexte=JORFTEXT000000809647� 


��HYPERLINK "http://www.legifrance.gouv.fr/affichTexte.do?cidTexte=JORFTEXT000023335465&dateTexte=&categorieLien=id"�http://www.legifrance.gouv.fr/affichTexte.do?cidTexte=JORFTEXT000023335465&dateTexte=&categorieLien=id� 


� �HYPERLINK "http://www.securite-sociale.fr/LFSS-2013"�http://www.securite-sociale.fr/LFSS-2013� 


� �HYPERLINK "http://www.social-sante.gouv.fr/espaces,770/personnes-agees-autonomie,776/dossiers,758/concertation-age-et-autonomie,2894/contributions-des-partenaires,2936/projet-de-loi-pour-l-adaptation-de,16964.html"�http://www.social-sante.gouv.fr/espaces,770/personnes-agees-autonomie,776/dossiers,758/concertation-age-et-autonomie,2894/contributions-des-partenaires,2936/projet-de-loi-pour-l-adaptation-de,16964.html� 


� Art.L441 din Codul privind asistenţa socială şi familia


� Colectivitate teritorială/district administrativ cu vocaţie în ceea ce priveşte distribuţia ajutorului social, �HYPERLINK "http://www.cdep.ro/infoparl/dip.studiu?par1=2013&par2=11742"�http://www.cdep.ro/infoparl/dip.studiu?par1=2013&par2=11742� , Pag.29


� �HYPERLINK "http://www.social-sante.gouv.fr/espaces,770/personnes-agees-autonomie,776/informations-pratiques,1329/fiches-pratiques-des-aides-aux,788/informations-pratiques,89/fiches-pratiques,91/l-allocation-personnalisee-d,1900/les-beneficiaires-de-l-allocation,12401.html"�http://www.social-sante.gouv.fr/espaces,770/personnes-agees-autonomie,776/informations-pratiques,1329/fiches-pratiques-des-aides-aux,788/informations-pratiques,89/fiches-pratiques,91/l-allocation-personnalisee-d,1900/les-beneficiaires-de-l-allocation,12401.html� 


� �HYPERLINK "http://vosdroits.service-public.fr/particuliers/F1802.xhtml"�http://vosdroits.service-public.fr/particuliers/F1802.xhtml� 


� �HYPERLINK "http://www.social-sante.gouv.fr/espaces,770/personnes-agees-autonomie,776/informations-pratiques,1329/fiches-pratiques-des-aides-aux,788/informations-pratiques,89/fiches-pratiques,91/l-allocation-personnalisee-d,1900/les-modalites-d-attribution-de-l,12402.html"�http://www.social-sante.gouv.fr/espaces,770/personnes-agees-autonomie,776/informations-pratiques,1329/fiches-pratiques-des-aides-aux,788/informations-pratiques,89/fiches-pratiques,91/l-allocation-personnalisee-d,1900/les-modalites-d-attribution-de-l,12402.html� 


� �HYPERLINK "http://vosdroits.service-public.fr/particuliers/F16887.xhtml"�http://vosdroits.service-public.fr/particuliers/F16887.xhtml� 


� �HYPERLINK "http://vosdroits.service-public.fr/particuliers/F16940.xhtml"�http://vosdroits.service-public.fr/particuliers/F16940.xhtml� 


� �HYPERLINK "http://vosdroits.service-public.fr/particuliers/F245.xhtml"�http://vosdroits.service-public.fr/particuliers/F245.xhtml� 


� �HYPERLINK "http://vosdroits.service-public.fr/particuliers/F248.xhtml"�http://vosdroits.service-public.fr/particuliers/F248.xhtml� 


� �HYPERLINK "http://www.social-sante.gouv.fr/espaces,770/personnes-agees-autonomie,776/dossiers,758/accueil-en-ehpad,1136/"�http://www.social-sante.gouv.fr/espaces,770/personnes-agees-autonomie,776/dossiers,758/accueil-en-ehpad,1136/� 


� �HYPERLINK "http://vosdroits.service-public.fr/particuliers/N333.xhtml"�http://vosdroits.service-public.fr/particuliers/N333.xhtml� 


� �HYPERLINK "http://vosdroits.service-public.fr/particuliers/F1280.xhtml"�http://vosdroits.service-public.fr/particuliers/F1280.xhtml� 


� �HYPERLINK "http://www.social-sante.gouv.fr/documentation-publications,49/ouvrages-pratiques-chartes,1348/personnes-agees,2939/2009_charte-des-droits-et-des,9389.html"�http://www.social-sante.gouv.fr/documentation-publications,49/ouvrages-pratiques-chartes,1348/personnes-agees,2939/2009_charte-des-droits-et-des,9389.html� 


� Mircea Coşea, „Economistul”, �HYPERLINK "http://www.economistul.ro/silver-economy-a6894/"�http://www.economistul.ro/silver-economy-a6894/� 


� �HYPERLINK "http://www.prodintec.es/prodintec/en/g_noticias?accion=detalleNoticia&id=156"�http://www.prodintec.es/prodintec/en/g_noticias?accion=detalleNoticia&id=156#� 


� �HYPERLINK "http://www.social-sante.gouv.fr/espaces,770/personnes-agees-autonomie,776/dossiers,758/silver-economie,2432/"�http://www.social-sante.gouv.fr/espaces,770/personnes-agees-autonomie,776/dossiers,758/silver-economie,2432/� 


��HYPERLINK "http://www.bmg.bund.de/ministerium/veranstaltungen-und-news/erster-deutscher-pflegetag.html"�http://www.bmg.bund.de/ministerium/veranstaltungen-und-news/erster-deutscher-pflegetag.html� 


� Ibidem


��HYPERLINK "https://www.destatis.de/DE/ZahlenFakten/GesellschaftStaat/Gesundheit/Pflege/Aktuell.html;jsessionid=C4DD8A72D53967420E3D11BCEBC1C3AC.cae2"�https://www.destatis.de/DE/ZahlenFakten/GesellschaftStaat/Gesundheit/Pflege/Aktuell.html;jsessionid=C4DD8A72D53967420E3D11BCEBC1C3AC.cae2� 


� �HYPERLINK "http://www.bmfsfj.de/BMFSFJ/aeltere-menschen,did=126710.html"�http://www.bmfsfj.de/BMFSFJ/aeltere-menschen,did=126710.html� 


� �HYPERLINK "http://www.gesetze-im-internet.de/bundesrecht/wbvg/gesamt.pdf"�http://www.gesetze-im-internet.de/bundesrecht/wbvg/gesamt.pdf� 


� �HYPERLINK "http://www.gesetze-im-internet.de/heimg/BJNR018730974.html"�http://www.gesetze-im-internet.de/heimg/BJNR018730974.html� 


� �HYPERLINK "http://www.bmfsfj.de/BMFSFJ/aeltere-menschen,did=3270.html"�http://www.bmfsfj.de/BMFSFJ/aeltere-menschen,did=3270.html� 


��HYPERLINK "http://www.bgbl.de/banzxaver/bgbl/start.xav?startbk=Bundesanzeiger_BGBl&bk=Bundesanzeiger_BGBl&start=//*%255B@attr_id=%2527bgbl112s2246.pdf%2527%255D" \l "__bgbl__%2F%2F*%5B%40attr_id%3D'bgbl112s2246.pdf'%5D__1397118044501"�http://www.bgbl.de/banzxaver/bgbl/start.xav?startbk=Bundesanzeiger_BGBl&bk=Bundesanzeiger_BGBl&start=//*%255B@attr_id=%2527bgbl112s2246.pdf%2527%255D#__bgbl__%2F%2F*%5B%40attr_id%3D'bgbl112s2246.pdf'%5D__1397118044501� 


� �HYPERLINK "http://www.bmfsfj.de/BMFSFJ/aeltere-menschen,did=186984.html"�http://www.bmfsfj.de/BMFSFJ/aeltere-menschen,did=186984.html� 


� �HYPERLINK "http://www.socialelazio.it/prtl_socialelazio/allegati/LEGGE_328_2000.pdf"�http://www.socialelazio.it/prtl_socialelazio/allegati/LEGGE_328_2000.pdf� (versiune valabilă numai în italiană)


� �HYPERLINK "http://www.ancien-longtermcare.eu/sites/default/files/ENEPRI%20_ANCIEN_%20RR%20No%2080%20Italy%20edited%20final.pdf"�http://www.ancien-longtermcare.eu/sites/default/files/ENEPRI%20_ANCIEN_%20RR%20No%2080%20Italy%20edited%20final.pdf�


� �HYPERLINK "http://www.coe.int/t/dghl/standardsetting/hrpolicy/other_committees/cddh-age/document_cddh_age/CDDH-AGE(2013)04rev2.pdf" \t "_blank"�http://www.coe.int/t/dghl/standardsetting/hrpolicy/other_committees/cddh-age/document_cddh_age/CDDH-AGE(2013)04rev2.pdf�





� �HYPERLINK "http://www.ancien-longtermcare.eu/sites/default/files/RRNo102%20_ANCIEN_byCasanovaQualityAssurancePoliciesItaly.pdf"�http://www.ancien-longtermcare.eu/sites/default/files/RRNo102%20_ANCIEN_byCasanovaQualityAssurancePoliciesItaly.pdf�


� Autorizarea serviciilor de îngrijire este realizată de către autorităţile publice care verifică reaspectarea standardele de calitate a serviciilor de sănătate. O dată acreditat furnizorul de servicii de sănătate poate obţine decontarea serviciilor prestate de către sistemul naţional de sănătate.


� �HYPERLINK "http://www.euro.who.int/__data/assets/pdf_file/0007/162583/e96452.pdf"�http://www.euro.who.int/__data/assets/pdf_file/0007/162583/e96452.pdf�





� �HYPERLINK "http://www.ancien-longtermcare.eu/sites/default/files/ENEPRI%20RR%20No%2079%20Hungary.pdf"�http://www.ancien-longtermcare.eu/sites/default/files/ENEPRI%20RR%20No%2079%20Hungary.pdf�

